als_Latn dik_Latn sag_Latn
Ushtria e Shteteve të Bashkuara ka njoftuar se dje e ka rrëzuar një fluturake pa ekuipazh të prodhimit iranian, e cila lëvizte afër forcave amerikane në një kazermë në pjesën juglindore të Sirisë.
Pentagoni tha se aeroplani luftarak amerikan i tipit, F-15, duke fluturuar mbi territorin e Sirisë, ka shtënë kundër fluturakes pa ekuipazh, Shaheed 129, pasi ajo ka treguar qëllime armiqësore dhe avanconte kah forcat e koalicionit, të udhëhequr nga Shtetet e Bashkuara.
Zëdhënësi i Pentagonit, Jeff Davis, tha se kjo fluturake ishte e prodhimit iranian dhe i kishte “krihët e pistë”, që do të thotë se ishte e armatosur.
Ky incident ndodhi derisa Rusia përsëri ka protestuar kundër aksioneve të përsëritura të Shteteve të Bashkuara kundër forcave aleate të regjimit të Sirisë.
Sekretari i përgjithshëm i Kombeve të Bashkuara, Antonio Guteres, ka tërhequr vërejtjen se incidentet mund të jenë “shumë të rrezikshme” dhe të shkaktojnë përshkallëzim të luftës.
als_Latn als_Latn als_Latn als_Latn als_Latn